1521-ben Ibrahim részt vett Nándorfehérvár (Belgrád) elfoglalásában, majd az 1522-es egyiptomi expedícióban. Feladata a közrend biztosítása volt, megkapta az egyiptomi beglerbég címet. Számos reformot hajtott végre Egyiptomban. 1522-ben részt vett Szulejmánnal Rodosz elfoglalásában. Miután 1524-ben Hain Ahmed pasa Egyiptom kormányzójaként magát szultánnak kiáltotta ki, őt jelölték ki, hogy verje le a lázadást. Ibrahim, bár a felkelés leverése után érkezett Alexandriába, megújította a polgári és a katonai igazgatási rendszert, kihirdette a "Kánunnámét", azaz az új törvényeket.